22 Službeni list Europske unije 02/Sv. 3 31993R0752 L 77/24 SLUŽBENI LIST EUROPSKIH ZAJEDNICA 31.3.1993. UREDBA KOMISIJE (EEZ) br. 752/93 od 30. ožujka 1993. o utvrđivanju odredbi za provedbu Uredbe Vijeća (EEZ) br. 3911/92 o izvozu kulturnih dobara KOMISIJA EUROPSKIH ZAJEDNICA, uzimajući u obzir Ugovor o osnivanju Europske ekonomske zajednice, uzimajući u obzir Uredbu Vijeća (EEZ) br. 3911/92 od 9. prosinca 1992.(!) o izvozu kulturnih dobara, a posebno njezin članak 7., nakon savjetovanja sa Savjetodavnim odborom za kulturna dobra, budući da je potrebno usvojiti odredbe za provedbu Uredbe (EEZ) br. 3911/92, kojom se, između ostaloga, predviđa uspo- stava sustava izdavanja izvoznih dozvola za određene kategorije kulturnih dobara, definirane u Prilogu ovoj Uredbi; budući da je, kako bi se osiguralo da izvozne dozvole pred- viđene navedenom Uredbom budu ujednačene, potrebno utvr- diti pravila kojima se uređuje izrada, izdavanje i uporaba obra- sca; budući da u tu svrhu treba sastaviti ogledni primjerak dozvole; budući da izvozne dozvole moraju biti sastavljene na jednom od službenih jezika Zajednice, DONIJELA JE OVU UREDBU: ODJELJAK . Obrazac dozvole Članak 1. 1. — Dozvole za izvoz kulturnih dobara izdaju se na obrascu sukladno oglednom primjerku prikazanom u Prilogu ovoj Uredbi. Izvozne se dozvole izdaju i koriste u skladu s Uredbom (EEZ) br. 3911/92, dalje u tekstu ,temeljna Uredba" te s ovom provedbenom Uredbom. 2. — Uporaba izvozne dozvole ni na koji način ne utječe na obveze u vezi s izvoznim formalnostima ili s njima povezanim dokumentima. (') SL L 395, 31.12.1992., str. 1. Članak 2. Nadležno tijelo ili tijela iz članka 2. stavka 2. temeljne Uredbe dostavljaju na zahtjev obrasce izvoznih dozvola. Članak 3. 1. — Obrazac se tiska na bijelom papiru bez mehaničkih ošte- ćenja, namijenjenom za pisanje i mase najmanje 55 grama po četvornom metru. 2. — Dimenzije obrazaca su 210 * 297 mm. 3. — Obrasci se tiskaju i ispunjavaju na službenom jeziku Zajednice, koji određuju nadležna tijela države članice koja dozvolu izdaje. Nadležna tijela države članice u kojoj se obrazac podnosi mogu zatražiti prijevod na jezik, ili na jedan od službenih jezika te države članice. U tom slučaju, troškove prijevoda snosi nositelj dozvole. 4. — Države članice odgovorne su za: — tiskanje obrazaca, na kojima se navodi naziv i adresa tiskare ili identifikacijska oznaka, — poduzimanje svih mjera potrebnih da se izbjegne krivot- vorenje obrazaca. O načinima identifikacije koje države članice usvajaju u tu svrhu, obavješćuje se Komisija, koja o tome obavješćuje nadležna tijela drugih država članica. 5. — Obrasci se, ako je moguće, ispunjavaju mehaničkim ili elektroničkim putem. Međutim, zahtjev se može čitko ispuniti i rukom; u potonjem slučaju, ispunjava se tintom i velikim tiskanim slovima. Bez obzira na to koji se postupak koristi, obrasci ne smiju sadržavati izbrisane ili precrtane riječi ili druge izmjene. ODJELJAK II. Uporaba dozvola Članak 4. 1. — Ne dovodeći u pitanje stavak 3., zasebna izvozna dozvola izdaje se za svaku pošiljku kulturnih dobara. 2. — Za potrebe stavka 1., pošiljka znači jedno kulturno dobro ili više kulturnih dobara. 3. — Ako pošiljka sadrži više kulturnih dobara, nadležna tijela odlučuju izdaje li se za takvu pošiljku jedna ili nekoliko izvoznih dozvola.